**Republika e Kosovës**

**Republika Kosova-Republic of Kosovo**

**Qeveria –Vlada-Government**

**Ministria e Drejtësisë- Ministarstvo Pravde- Ministry of Justice**

**──────────────────────────────────────────────────────**

Në bazë të Ligjit nr. 06/L-010 për Noterinë, i ndryshuar dhe plotësuar me Ligjin nr. 08/L-149 si dhe Udhëzimit Administrativ MD-Nr. 01/2019 për mënyrën e dhënies dhe programin e provimit për Noterinë, Ministria e Drejtësisë, publikon këtë:

**NJOFTIM**

**PËR KOHËN E MBAJTJES TË PROVIMIT TË NOTERISË ME SHKRIM DHE AFATIN E PAGESËS SË PROVIMIT**

Njoftohen të gjithë kandidatët të cilëve ju është aprovuar kërkesa për të iu nënshtruar provimit të Noterisë, se pjesa me shkrim do të mbahet me datën **27 Janar 2024 (e Shtune) me fillim në ora 12:00, provimi do të zgjasë 4 (katër) orë.**

Kandidatët janë të obliguar që të paraqiten për regjistrim jo më vonë se ora 10:30.

Kandidatët të cilët nuk paraqiten në orarin e përmendur më lartë ose paraqiten pasi që të gjithë kandidatët hyjnë në sallën e mbajtjes së provimit të Noterisë, nuk do të lejohen të marrin pjesë në provim.

**KANDIDATI ËSHTË I OBLIGUAR** që të marrë me vete dokumentin personal për identifikim (letërnjoftimin ose pasaportën). Nuk do të pranohet asnjë dokument tjetër.

**KANDIDATIT I LEJOHET** që në provim të Noterisë me shkrim, me vete të ketë vetëm: legjislacionin përkatës në fuqi (ligjet) dhe lapsin kimik me ngjyrë të kaltër.

**KANDIDATIT NUK I LEJOHET** që të kenë në posedim: asnjë lloj telefoni, kompjuteri, kamere, dëgjuese-kufje, orë të mençur, orë dore, aparat MP3 apo ndonjë pajisje tjetër elektronike të çfarëdo lloji.

**KANDIDATIT NUK I LEJOHET** që të kenë në posedim: asnjë lloj shënimi, materiali lexues apo material përshkrimi, forma të akteve gjyqësore, komentarë ligjor.

Shkelja e rregullave, nga ana e kandidatit rezulton me diskualifikimin e tij dhe shpalljen e provimit të pavlefshëm për të.

Vendi i mbajtjes së provimit të Noterisë me shkrim është **Kampusi i ri i Universitetit “Isa Boletini”- Mitrovicë, Rr. ‘’Ukshin Kovaçica’’, 40000 Mitrovicë.**

**NJOFTIM PËR AFATIN E PAGESËS SË PROVIMIT TË NOTERISË**

**NJOFTOHEN** të gjithë kandidatët të cilëve ju është aprovuar kërkesa për të iu nënshtruar provimit të Noterisë se afati për pagesë të provimit fillon nga data **15 Janar 2024** deri me **19 Janar 2024 duke filluar nga ora 09:00 deri në ora 15:30**

Fletëpagesa merret në Ministrinë e Drejtësisë, kati përdhese, në ndërtesën e ish-Rilindjes në Prishtinë dhe konsiderohet se pagesa është kryer në momentin kur kandidati e kthen fletëpagesën në Ministri.

Ne emër te kandidatit fletëpagesën mund ta merr, paguan dhe ta sjellë në Ministri edhe personi tjetër brenda afatit të përcaktuar për pagesë.

*Për informata të hollësishme mund të drejtoheni në web faqen e Ministrisë së Drejtësisë http://www.md-ks.org.*